Wallabies teen Ierland belangrik vir SA | Maroela Media
Vyfde vermeende transitorower vas ná moord op twee polisielede
Die wêreld in foto's – 31 Maart 2020
Skaars witrenoster in Kenia gebore
Danie en Elanie Gerber is vol hoop in isolasie
Drie liggame op berugte strand gekry
Koronavirus: hoe gaan dit wêreldpolitiek verander?
SA whisky spog met internasionale pryse
Resep: Eenvoudige broodrolletjies
Boek-uittreksel: Skag
Boek: Skag
Boekresensie: Identiteit: Wie God sê jy is
Boek: My reënboogboek
Uitdrukking: 'n Stuiwer in die armbeurs gooi
Hond toe agter die stuurwiel tydens hoëspoedjaagtog
Covid-19: Wees besorg oor ons bejaardes
Verveeld tydens afsondering? Luister ons radiodramas
Handige wenke vir oornag-tuisonderwysers
Video: Meer as 50 sangers sing volkslied saam
Hou jou huis se oppervlakke só skoon
Ondersese internetkabels sal dán reg wees
Appel, Brendan Peyper neem Top-20 op horings
Boekvoorlesing: 2048
Boekvoorlesing: Die kas
Wallabies teen Ierland belangrik vir SA
'n Toetswedstryd wat Saterdag vir Suid-Afrika miskien belangriker is as die kragmeting tussen die All Blacks en Frankryk, is dié tussen Australië en Ierland in Melbourne (afskop 12:05).
Ierland, wat ná die Sesnasiesreeks na die tweede plek op die wêreldranglys opgeskuif het, is verlede week deur die Wallabies geklop.
Vir die meeste rugbyvolgelinge wêreldwyd was dit moontlik 'n verrassing, veral gesien die voortgesette gesukkel van Australië se spanne in die Superreeks.
In hierdie geval is die geheel egter meer werd as die afsonderlike dele, want dit is duidelik dat die Wallabies vanjaar weer gedug is. Hulle het verlede week teen Ierland gewen, en daarmee het hulle Engeland uit die derde plek op die ranglys gedruk waar Eddie Jones-hulle nog vroeër vanjaar tweede onder die All Blacks was.
Klop die Iere die Wallabies en Suid-Afrika vir Engeland, sal die Bokke weer derde op die ranglys wees.
Michael Cheika, die Wallabies se afrigter, het die eerste keer in sy 46 toetse die span onveranderd behou, maar die Iere het 'n hele aantal veranderinge aangebring.
Cheika het ook daarop gesinspeel dat sy span teleurstellend min in die eerste toets gehardloop het. Sy kaptein Michael Hooper sê ook sy span gaan Saterdag meer hardloop.
Dit sal nie maklik wees nie. Ierland se afrigter Joe Schmidt het die agterlyn versterk met die blote insluiting van Johnny Sexton, en dit is duidelik dat die Iere die tuisspan voor wil verniel met hulle drie nuwe manne in die voorry, nóg een op slot en een op flank.
Dit sal interessant vir Suid-Afrika wees om te sien hoe goed die Aussies werklik is.
♦ Die All Blacks is pure gehalte en het die kans gebruik toe Frankryk, in daardie stadium baie mededingend, kort na rustyd 'n man met 'n onverstaanbare geel kaart verloor het.
Twee drieë in sy afwesigheid het moontlik die ewewig geswaai, hoewel dit groot woorde is teen die All Blacks. En dit is hoe die Franse nou maar eenmaal is.
As hulle nie met erns glo hulle gaan die tweede toets in Wellington (afskop Saterdag 09:95) wen nie, wag daar weer groot slae.
Jy kan nie tien opeenvolgende neerlae wegwens nie, veral nie as sewe daarvan met tien of meer punte was nie, insluitende loesings van 52-11 verlede Saterdag, 62-13 in 2015 en 3-0 in 2013.
♦ Wallis, glo dit as jy wil, wag al weer op die Bokke op die jaareindtoer, die vierde wedstryd tussen dié twee in drie jaareindtoere oftewel twee jaar.
Vóór dit kry Rassie Erasmus se span in Augustus te doen met die Jaguares in hulle eerste twee toetse in die Rugbykampioenskap in Durban en Mendoza.
Erasmus sal dus met groot belangstelling kyk hoe die Pumas en Wallis (Saterdag, afskop 21:40) teen mekaar opweeg nadat Wallis Saterdag in elke opsig aan die korste end getrek het maar tog gewen het teen die Pumas wat net eenvoudig een van dáárdie dae beleef het.
♦ Japan is aan' t opkom as rugbyland en sal graag Italië 'n tweede keer ná mekaar wil klop, dié keer in Kobé.
♦ Ook die VSA, wat onder eers John Mitchell en nou Gary Gold gedy, sal moeilik deur 'n verswakte Skotse span, sonder van sy groot uitblinkers, verloor.
♦ Rusland, wat verlede naweek deur die Amerikaners afgeransel is, speel Saterdag teen Kanada wat vanjaar werklik sukkel, en in die Suidsese eilande speel Fidji teen Georgië in wat 'n taai en interessante stryd sal wees en Samoa en Tonga meet met mekaar kragte.